Песенная мова ансамбля напоўнена багатымі фальклорнымі інтанацыямі. У песнях, танцах, вакальна-харэаграфічных кампазіцыях калектыву адлюстроўваюцца традыцыі Прынёманскага краю, раскрываецца сутнасць нацыянальнага характару, яго самабытнасць. Удзельнікі ансамбля дэманструюць віртуознае валоданне музычнымі інструментамі: баянам, скрыпкай, цымбаламі, флейтай, кантрабасам. Ганаровае званне “Заслужаны аматарскі калектыў Рэспублікі Беларусь” ансамблю было прысвоена ў 2015 годзе.